
SPECIFIKACIJA sklopa usposabljanj 
»Inšpekcijski postopek« 


Predmet naročila

Sklop »Inšpekcijski postopek« zajema 6 usposabljanj:

1. »Priprava na strokovni izpit za inšpektorja – Inšpekcijski upravni postopek z upravnim sporom«
2. »Priprava na strokovni izpit za inšpektorja – Inšpekcijski prekrškovni postopek s sodnim nadzorom«
3. »Priprava na strokovni izpit za inšpektorja – delavnica«
4. »Zakon o inšpekcijskem nadzoru«
5. »Aktualna vprašanja izvajanja inšpekcijskega nadzora po ZIN in ZUP«
6. »Aktualna vprašanja izvajanja inšpekcijskega nadzora po ZIN in ZP-1«

Naročnik si pridržuje pravico, da izbrane ponudnike povabi tudi k izvajanju drugega usposabljanja s področja vsebin tega programa.

Opis usposabljanj

1. »Priprava na strokovni izpit za inšpektorja – Inšpekcijski upravni postopek z upravnim sporom«

Ciljna skupina in namen: usposabljanje je namenjeno osebam, ki nameravajo opravljati strokovni izpit za inšpektorja. 

Trajanje: 
· izvedba v živo: 7 pedagoških ur
· izvedba na daljavo: 7 pedagoških ur 

Cilj: pripraviti kandidate za uspešno opravljanje strokovnega izpita za inšpektorja.

Vsebina: za določitev vsebin tega seminarja se uporabljata uredba, ki ureja izobrazbo in strokovni izpit za vodenje in odločanje v upravnem postopku za izpit druge stopnje, in zakon, ki ureja inšpekcijski nadzor. 

Podrobnejše vsebine vključujejo: 
· opredelitev upravnega postopka ter temeljna načela upravnega postopka in inšpekcijskega nadzora; 
· predmet in obseg inšpekcijskega nadzora ter uporaba predpisov v inšpekcijskem upravnem postopku; 
· stvarna in krajevna pristojnost organa ter posebna pravila o pristojnosti po zakonu, ki ureja splošni upravni postopek, ter organizacija in koordinacija delovanja inšpekcij na državni ravni in v organih samoupravnih lokalnih skupnosti; 
· pristojnost uradne osebe in njena izločitev ter pogoji, s poudarkom na posebnih pogojih, omejitvah, dolžnostih, odgovornostih, položaju in pooblastilih inšpektorjev in drugih uradnih oseb v inšpekcijskem upravnem postopku ter vlogi glavnega inšpektorja; 
· stranka oziroma zavezanec in zastopanje ter status prijaviteljev v upravnem in posebej inšpekcijskem upravnem postopku; 
· jezik in občevanje udeležencev postopka (vloge, vabila, zapisniki, obveščanje in pregled spisa) ter vročanje na splošno in s posebnostmi po zakonu, ki ureja inšpekcijski nadzor; 
· vrste rokov, njihovo štetje in posebnosti v inšpekcijskem upravnem postopku ter naroki in vrnitev v prejšnje stanje; 
· vzdrževanje reda v postopku in sodelovanje policije v inšpekcijskem upravnem postopku; 
· stroški upravnega postopka po določbah zakona, ki ureja splošni upravni postopek, in zakona, ki ureja inšpekcijski nadzor; 
· postopek na prvi stopnji (začetek postopka, razpolaganja z zahtevki oziroma postopki, ugotovitveni in dokazni postopek), s poudarkom na posebnostih opravljanja nalog inšpekcijskega nadzora, izdaje in vročitve inšpekcijskega zapisnika ter vstopa in pregleda prostorov zavezanca; 
· izrek opozorila in ustavitev inšpekcijskega upravnega postopka ter drugi preventivni ukrepi inšpektorjev; 
· odločba in sklep po zakonu, ki ureja splošni upravni postopek, ter druge oblike določitve rednih, posebnih in drugih ukrepov ali zaključka inšpekcijskega upravnega postopka; 
· pritožba in izredna pravna sredstva po določbah zakona, ki ureja splošni upravni postopek, s posebnostmi po zakonu, ki ureja inšpekcijski nadzor; 
· načela izvršbe, izvršilni akti, vrste in načini prisilitve, pristojni organi in pravno varstvo v izvršilnem postopku v upravnih zadevah; 
· nadzor nad izvajanjem splošnega in inšpekcijskega upravnega postopka in odškodninska odgovornost države in samoupravne lokalne skupnosti glede inšpekcijskega nadzora;
· sodno varstvo v upravnih in posebej inšpekcijskih upravnih zadevah s poudarkom na upravnem sporu (pristojnost, stranke, obseg presoje, tek postopka, pravna sredstva).

Oblike dela in učne metode: usposabljanje poteka v obliki delavnice v živo ali na daljavo (glede na potrebe in pogoje naročnika). V obeh primerih izvajalec udeležence aktivno vključuje v usposabljanje (npr. primeri iz prakse, vprašanja in odgovori, reševanje problemov, diskusija). Izvajalec lahko v usposabljanje vključi tudi dejavnosti na daljavo pred izvedbo ali po njej (npr. vprašalnik, uporabne spletne povezave ali drugo gradivo). 

Izvajalec v izvedbo usposabljanja vključi tudi delo na daljavo pred izvedbo delavnice ali po njej (pripravljeno e-gradivo Upravne akademije).

Usposabljanje mora potekati v skladu z navodili in didaktičnimi smernicami za izvajalce usposabljanj na Upravni akademiji, objavljenimi na spletni strani Upravne akademije: https://ua.gov.si/o-nas/za-izvajalce-usposabljanj/


2. »Priprava na strokovni izpit za inšpektorja – Inšpekcijski prekrškovni postopek s sodnim nadzorom«

Ciljna skupina in namen: usposabljanje je namenjeno osebam, ki nameravajo opravljati strokovni izpit za inšpektorja. 

Trajanje: 
· izvedba v živo: 7 pedagoških ur
· izvedba na daljavo: 7 pedagoških ur 

Cilj: pripraviti kandidate za uspešno opravljanje strokovnega izpita za inšpektorja.

Vsebina: za določitev vsebin tega seminarja se uporabljata uredba, ki ureja vrsto izobrazbe, strokovno usposabljanje in preizkus znanja za vodenje in odločanje v prekrškovnem postopku za preizkus VI. ravni izobrazbe, in zakon, ki ureja inšpekcijski nadzor. 

Podrobnejše vsebine vključujejo: 
· opredelitev in cilj prekrškovnega ukrepanja v inšpekcijskem nadzoru ter uporaba predpisov v inšpekcijskem prekrškovnem postopku; 
· temeljna načela prekrškovnega prava in inšpekcijskega nadzora; 
· materialna ureditev prava prekrškov (predpisovanje prekrškov in sankcij ter njegove meje in uporaba ustreznih predpisov, prekršek in odgovornost zanj, sankcije za prekršek in odvzem premoženjske koristi, pridobljene s prekrškom, zastaranje); 
· prekrški, določeni z zakonom, ki ureja inšpekcijski nadzor, in s predpisi na področju inšpiciranja; 
· vrste prekrškovnih postopkov; 
· pristojnost za odločanje o prekršku (prekrškovni organi in pooblaščene uradne osebe, sodišča); 
· tek hitrega prekrškovnega postopka in akti, izdani v hitrem prekrškovnem postopku po določbah zakona, ki ureja prekrške, in zakona, ki ureja inšpekcijski nadzor (uvedba postopka, opozorilo, pisna odločba o prekršku, plačilni nalog), ter stroški prekrškovnega postopka, postopek z zahtevo za sodno varstvo in določbe zakona, ki ureja prekrške, o rednem sodnem postopku; 
· izvrševanje sankcij za prekrške in evidence prekrškovnih organov.

Oblike dela in učne metode: usposabljanje poteka v obliki delavnice v živo ali na daljavo (glede na potrebe in pogoje naročnika). V obeh primerih izvajalec udeležence aktivno vključuje v usposabljanje (npr. primeri iz prakse, vprašanja in odgovori, reševanje problemov, diskusija). Izvajalec lahko v usposabljanje vključi tudi dejavnosti na daljavo pred izvedbo ali po njej (npr. vprašalnik, uporabne spletne povezave ali drugo gradivo). 

Izvajalec v izvedbo usposabljanja vključi tudi delo na daljavo pred izvedbo delavnice ali po njej (pripravljeno e-gradivo Upravne akademije).

Usposabljanje mora potekati v skladu z navodili in didaktičnimi smernicami za izvajalce usposabljanj na Upravni akademiji, objavljenimi na spletni strani Upravne akademije: https://ua.gov.si/o-nas/za-izvajalce-usposabljanj/


3. »Priprava na strokovni izpit za inšpektorja – delavnica«

Ciljna skupina in namen: usposabljanje je namenjeno osebam, ki nameravajo opravljati strokovni izpit za inšpektorja.

Trajanje: 
· izvedba v živo: 6 pedagoških ur
· izvedba na daljavo: 6 pedagoških ur

Cilj: pripraviti kandidate za uspešno opravljanje strokovnega izpita za inšpektorja.

Vsebina: izdelava pisnih nalog, na podlagi katerih se preveri praktična usposobljenost za samostojno pripravo pisnih aktov, ki nastajajo pri vodenju inšpekcijskega upravnega postopka in inšpekcijskega prekrškovnega postopka.

Oblike dela in učne metode: usposabljanje poteka v obliki delavnice v živo ali na daljavo (glede na potrebe in pogoje naročnika). V obeh primerih izvajalec udeležence aktivno vključuje v usposabljanje (npr. primeri iz prakse, vprašanja in odgovori, reševanje problemov, diskusija). Izvajalec lahko v usposabljanje vključi tudi dejavnosti na daljavo pred izvedbo ali po njej (npr. vprašalnik, uporabne spletne povezave ali drugo gradivo). 

Izvajalec v izvedbo usposabljanja vključi tudi delo na daljavo pred izvedbo delavnice ali po njej (pripravljeno e-gradivo Upravne akademije).

Usposabljanje mora potekati v skladu z navodili in didaktičnimi smernicami za izvajalce usposabljanj na Upravni akademiji, objavljenimi na spletni strani Upravne akademije: https://ua.gov.si/o-nas/za-izvajalce-usposabljanj/


4. »Zakon o inšpekcijskem nadzoru«

Ciljna skupina in namen: usposabljanje je namenjeno inšpektorjem, ki kot uradne osebe s posebnimi pooblastili in odgovornostmi izvajajo inšpekcijski nadzor.

Trajanje: 
· izvedba v živo: 4 pedagoške ure
· izvedba na daljavo: 4 pedagoške ure

Cilj: seznaniti udeležence s predpisi, ki urejajo področje inšpekcijskega nadzora, s poudarkom na osvežitvi teh znanj v skladu s spremembami in sodno prakso.

Vsebina: predstavitev zakonskih novosti Zakona o inšpekcijskem nadzoru in podzakonskih aktov ter primerov iz prakse.

Oblike dela in učne metode: usposabljanje poteka v obliki delavnice v živo ali na daljavo (glede na potrebe in pogoje naročnika). V obeh primerih izvajalec udeležence aktivno vključuje v usposabljanje (npr. primeri iz prakse, vprašanja in odgovori, reševanje problemov, diskusija). Izvajalec lahko v usposabljanje vključi tudi dejavnosti na daljavo pred izvedbo ali po njej (npr. vprašalnik, uporabne spletne povezave ali drugo gradivo). 

Usposabljanje mora potekati v skladu z navodili in didaktičnimi smernicami za izvajalce usposabljanj na Upravni akademiji, objavljenimi na spletni strani Upravne akademije: https://ua.gov.si/o-nas/za-izvajalce-usposabljanj/


5. »Aktualna vprašanja izvajanja inšpekcijskega nadzora po ZIN in ZUP«

Ciljna skupina in namen: usposabljanje je namenjeno inšpektorjem, ki kot uradne osebe s posebnimi pooblastili in odgovornostmi izvajajo inšpekcijski nadzor.

Trajanje: 
· izvedba v živo: 6 pedagoških ur
· izvedba na daljavo: 6 pedagoških ur

Cilj: seznaniti udeležence s predpisi, ki urejajo področje inšpekcijskega nadzora, s poudarkom na osvežitvi teh znanj v skladu s spremembami in sodno prakso.

Vsebina: 
· koncept inšpekcijskega nadzora po Zakonu o inšpekcijskem nadzoru ter »novelacije« v bližnji in daljni prihodnosti,
· raba predpisov v inšpekcijskih zadevah,
· poglavitne težave pri razumevanju temeljnih načel Zakona o splošnem upravnem postopku po sodni praksi v inšpekcijskih upravnih postopkih,
· pristojnost, razmerja med inšpekcijskimi službami in organi, legitimacija strank ter drugi udeleženci v inšpekcijskih upravnih postopkih,
· komunikacija med udeleženci v postopkih, od prijav do obveščanja in vročanja,
· pooblastila in ukrepi inšpektorjev po ZIN in ZUP: njihova vsebina in obličnost aktov (zapisnik, opozorilo …),
· upravna izvršba v inšpekcijskih zadevah.

Oblike dela in učne metode: usposabljanje poteka v obliki delavnice v živo ali na daljavo (glede na potrebe in pogoje naročnika). V obeh primerih izvajalec udeležence aktivno vključuje v usposabljanje (npr. primeri iz prakse, vprašanja in odgovori, reševanje problemov, diskusija). Izvajalec lahko v usposabljanje vključi tudi dejavnosti na daljavo pred izvedbo ali po njej (npr. vprašalnik, uporabne spletne povezave ali drugo gradivo). 

Usposabljanje mora potekati v skladu z navodili in didaktičnimi smernicami za izvajalce usposabljanj na Upravni akademiji, objavljenimi na spletni strani Upravne akademije: https://ua.gov.si/o-nas/za-izvajalce-usposabljanj/ 


6. »Aktualna vprašanja izvajanja inšpekcijskega nadzora po ZIN in ZP-1«

Ciljna skupina in namen: usposabljanje je namenjeno inšpektorjem, ki kot uradne osebe s posebnimi pooblastili in odgovornostmi izvajajo inšpekcijski nadzor.

Trajanje: 
· izvedba v živo: 6 pedagoških ur
· izvedba na daljavo: 6 pedagoških ur

Cilj: seznaniti udeležence s predpisi, ki urejajo področje inšpekcijskega nadzora, s poudarkom na osvežitvi teh znanj v skladu s spremembami in sodno prakso.

Vsebina: 
· koncept inšpekcijskega nadzora po Zakonu o inšpekcijskem nadzoru ter »novelacije« v bližnji in daljni prihodnosti,
· raba predpisov v inšpekcijskih zadevah,
· razlika med izdajo plačilnega naloga in odločbe o prekršku po zadnjih novelah (ZP-1H in ZP-1I),
· poglavitne težave pri razumevanju temeljnih načel o odgovornosti pravnih in odgovornih oseb,
· odločanje prekrškovnega organa o zahtevi za sodno varstvo,
· izvrševanje odločb prekrškovnih organov.

Oblike dela in učne metode: usposabljanje poteka v obliki delavnice v živo ali na daljavo (glede na potrebe in pogoje naročnika). V obeh primerih izvajalec udeležence aktivno vključuje v usposabljanje (npr. primeri iz prakse, vprašanja in odgovori, reševanje problemov, diskusija). Izvajalec lahko v usposabljanje vključi tudi dejavnosti na daljavo pred izvedbo ali po njej (npr. vprašalnik, uporabne spletne povezave ali drugo gradivo). 

Usposabljanje mora potekati v skladu z navodili in didaktičnimi smernicami za izvajalce usposabljanj na Upravni akademiji, objavljenimi na spletni strani Upravne akademije: https://ua.gov.si/o-nas/za-izvajalce-usposabljanj/  


Dinamika izvajanja

	Usposabljanje
	Skupno število izvedb
	V živo
	Na daljavo

	1. Priprava na strokovni izpit za inšpektorja – Inšpekcijski upravni postopek z upravnim sporom
	12 
	7 ped. ur 
	7 ped. ur 

	2. Priprava na strokovni izpit za inšpektorja – Inšpekcijski prekrškovni postopek s sodnim nadzorom
	12 
	7 ped. ur 
	7 ped. ur 

	3. Priprava na strokovni izpit za inšpektorja – delavnica
	12 
	6 ped. ur 
	6 ped. ur 

	4. Zakon o inšpekcijskem nadzoru
	8 
	4 ped. ur 
	4 ped. ur 

	5. Aktualna vprašanja izvajanja inšpekcijskega nadzora po ZIN in ZUP 
	8 
	6 ped. ur 
	6 ped. ur 

	6. Aktualna vprašanja izvajanja inšpekcijskega nadzora po ZIN in ZP-1
	8 
	6 ped. ur 
	6 ped. ur 



Dejansko število izvedb posameznega usposabljanja je odvisno od potreb, zato je v specifikacijah opredeljeno predvideno število izvedb. Za dinamiko izvajanja posameznega usposabljanja se bosta sproti dogovarjala kontaktna oseba naročnika in izvajalec. 

Ponudniki

Ponudniki so lahko fizične in pravne osebe javnega ali zasebnega prava. Ponudniki lahko oddajo ponudbo za izvajanje celotnega sklopa usposabljanj ali samo posameznih usposabljanj iz sklopa.

Kraj izvedbe usposabljanja

Izvajanje poteka na lokacijah v Ljubljani in drugih krajih v Sloveniji ali na daljavo (izbrani ponudnik izvede usposabljanje na daljavo iz svojih prostorov in s svojo tehnično opremo).

Predstavitev usposabljanja

Ponudnik, ki izpolnjuje vse zahtevane pogoje, predstavnikom Upravne akademije Ministrstva za javno upravo na njihovo zahtevo pred podpisom pogodbe zagotovi podrobnejšo predstavitev programa usposabljanja in učnih metod. V primeru zavrnitve predhodne predstavitve ponudba ponudnika ne bo upoštevana.

Pogodba

Izbrani ponudnik za usposabljanje mora podpisati pogodbo v roku 15 dni od prejema podpisane pogodbe s strani naročnika. Veljavnost pogodbe je do porabe načrtovanih sredstev v višini 51.630,40 € z DDV oziroma ne dlje kot 2 leti od podpisa pogodbe.

